S-1297/2009

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 29. september 2009 á hendur Þ-kk-þgf F-kk-þgf J-kk-þgf, kennitala 000000-0000, Maríubakka 22, Reykjavík, og Ó-kk-þgf S-kk-þgf G-kk-þgf, kennitala 000000-0000, Kópavogsbraut 14, Kópavogi, fyrir fíkniefnalagabrot sem hér greinir:

[...]

2. Gegn ákærðu báðum með því að hafa, föstudaginn 22. maí 2009, að Hverfisgötu 42 í Reykjavík, haft í vörslum sínum 147 kannabisplöntur og hafa um nokkurt skeið fram til þess dags ræktað greindar plöntur.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Í ákæru er þess krafist að ákærðu verði dæmdir til refsingar og til greiðslu alls sakarkostnaðar. Jafnframt er þess krafist að 159 kannabisplöntur og 4,68 g af kannabislaufum verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á 6 gróðurhúsalömpum. 2 brúsum af Voeding næringu, 2 borðviftum, 2 loftræstikerfum, 1 loftdælu, 1 perulampa og 2 kolasíum. samkvæmt 7. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.

Í þinghaldi 25. nóvember 2009 var þáttur ákærða klofinn frá málinu nr. S-1059/2009, sbr. 2. mgr. 169. gr. laga um meðferð sakamála nr. 88/2008 og var mál meðákærða Þ-kk-ef F-kk-ef dæmt sérstaklega.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í desember 1974. Samkvæmt sakavottorði gekkst ákærði í júlí 1994 undir greiðslu sektar fyrir ölvunarakstur og var þá sviptur ökurétti í 12. mánuði. Í desember sama ár gekkst ákærði aftur undir greiðslu sektar fyrir ölvunarakstur og var tveimur árum þá bætt við sviptingu ökuréttar hans. Í janúar 1995 ákvað ríkissaksóknari að fresta, skilorðsbundið í tvö ár, útgáfu ákæru á hendur ákærða fyrir þjófnað. Í nóvember 1996 gekkst ákærði undir greiðslu sektar fyrir eignaspjöll. Í júní 1997 var hann dæmdur í sex mánaða fangelsi, þar af fjóra mánuði skilorðsbundið í tvö ár, fyrir umferðarlagabrot, nytjastuld og meiriháttar eignaspjöll og var þá jafnframt sviptur ökurétti ævilangt. Í maí 1998 var hann dæmdur í fangelsi í fimm mánuði óskilorðsbundið fyrir fjársvik og brot gegn tékkalögum. Í október 2002 var ákærði sakfelldur fyrir rán og dæmdur í níu mánaða fangelsi, en fullnustu þriggja mánaða refsingarinnar frestað skilorðsbundið í 3 ár. Á árunum 2002 og 2004 gekkst ákærði í tvígang undir greiðslu sekta fyrir brot gegn lögum um ávana- og fíkniefni. Í janúar 2005 var ákærði dæmdur í 7 mánaða fangelsi, en fullnustu 5 mánaða af refsingunni frestað skilorðsbundið í 3 ár. Var skilorðshluti dómsins frá í október 2002 dæmdur upp. Hefur ákærði staðist skilorð síðastnefnds refsidóms. Þykir refsing ákærða hæfilega ákveðin fangelsi í 60 daga, en rétt þykir að fresta fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 148 kannabisplöntum, 6 gróðurhúsalömpum, 2 brúsum af Voeding næringu, 2 borðviftum, 2 loftræstikerfum, 1 loftdælu, 1 perulampa og 2 kolasíum samkvæmt þeim lagaákvæðum sem í ákæru greinir.

Ákærði greiði 40.598 krónur í sakarkostnað.

Af hálfu ákæruvaldsins flutti málið D-kvk-nf Ö-kvk-nf V-kvk-nf aðstoðarsaksóknari.

R-kvk-nf H-kvk-nf, héraðsdómari, kveður upp dóm þennan.

D ó m s o r ð :

Ákærði, Ó-kk-nf S-kk-nf G-kk-nf, sæti fangelsi í 60 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940.

Upptæk eru gerð 148 kannabisplöntur, 6 gróðurhúsalampar, 2 brúsar af Voeding næringu, 2 borðviftur, 2 loftræstikerfi, 1 loftdæla, 1 perulampi og 2 kolasíur.

Ákærði greiði 40.598 krónur í sakarkostnað.

R-kvk-nf H-kvk-nf